Vahetult enne liitumisreferendumit valitses  Soomes nelja partei paremtsentristlik koalitsioonivalitsus. Neist suurim, agraarse taustaga Keskpartei (Keskustapuolue, praegu Suomen Keskusta), oli liitumise suhtes mõõdukalt positiivsel seisukohal. Rootsi Rahvapartei suhtumine liitumisse oli reservatsioonideta positiivne, nagu ka Rahvusliku Koalitsioonipartei (Kansallinen Kokoomus) puhul. Valitsusparteidest oli liitumise vastu suhteliselt väikese toetajaskonnaga Kristlik Liit.